**การเขียนแบบถอดประสบการณ์การเรียนรู้**

**ประเด็นความรู้นวัตกรรมเพื่อสร้างสรรค์สังคม**

1. **ชื่อ – สกุล ผู้เล่าเรื่อง** อาจารย์อารณีย์ วิวัฒนาภรณ์
2. **ชื่อ – สกุล ผู้บันทึก** นางพัชร์พิชา เคียงธนสมบัติ
3. **บทบาท หน้าที่และความรับผิดชอบของผู้เล่าเรื่อง**

ภาระงานหลัก คือ บริหารจัดการงานภายใน วิทยาลัยรัฐกิจ

ภาระงานรอง คือ บริหารจัดการโครงการต่างๆ ของวิทยาลัย เช่น สถาบันคลังปัญญา

เพื่ออภิวัฒน์ประเทศไทยในยุคบูรพาภิวัตน์, ศูนย์ศึกษามหานครและเมือง, โครงการสานรักครอบครัวสร้างรั้วสังคม , โครงการผู้นำธรรมาธิปไตย
เป็นต้น

1. **เรื่องที่เล่า** ผู้นำธรรมาธิปไตย
2. **บริบท หรือความเป็นมาของเรื่องที่เล่า**

 สังคมธรรมาธิปไตยของมหาวิทยาลัยรังสิต นับเป็นจุดเปลี่ยนครั้งสำคัญจากสถาบันอุดมศึกษาที่มีหน้าที่ “สร้างคน” มาเป็น “สร้างคนต้นแบบ” ที่ต้องมีทั้งความสำเร็จและความรับผิดชอบต่อสังคม โดยแนวทางใหม่ที่มหาวิทยาลัยรังสิตแสวงหานั้น ต้องทำให้สังคมกลายเป็นสังคมที่สงบสุข มีการเมืองที่เป็นประชาธิปไตย มีความเป็นธรรมะ มีการกินดีอยู่ดี ประกอบอาชีพด้วยความมั่นคง เจริญรุ่งเรือง ต้องทำให้สังคมมีความเป็นธรรมกับทุกคน ไม่ว่ายากดีมีจนหรือร่ำรวย ต้องสามารถอยู่ร่วมกันได้อย่างมีความสุข ซึ่งจะเรียกสังคมแบบนี้ว่า สังคมธรรมาธิปไตย” ซึ่งเป็นปณิธานของ
ดร.อาทิตย์ อุไรรัตน์ อธิการบดีมหาวิทยาลัยรังสิต เมื่อปี พ.ศ. 2551 ที่นอกเหนือจากการพัฒนาบัณฑิตให้มีความพร้อมด้านวิชาการแล้ว ตลอดระยะเวลาที่ผ่านมามหาวิทยาลัยรังสิตตระหนักถึงสิ่งที่เกิดขึ้นในเรื่องธรรมาธิปไตย จึงมีความมุ่งมั่นตั้งใจที่จะปลูกฝังและก่อตั้งสถาบันหลักทางด้านจริยธรรมในสังคมให้เป็นศูนย์กลางการเผยแพร่แนวความคิดและค่านิยมที่ส่งเสริมต่อการพัฒนาประเทศ

 ดังนั้น วิทยาลัยรัฐกิจ จึงตอบสนองนโยบายของท่าน ดร.อาทิตย์ฯ อธิการบดีมหาวิทยาลัยรังสิต จึงจัดตั้งโครงการผู้นำธรรมาธิปไตยขึ้น และมีความเห็นว่า ควรส่งเสริมให้อาจารย์ บุคลากร และนักศึกษาของมหาวิทยาลัยได้เข้ามามีส่วนร่วม ซึ่งจะทำให้เกิดการเรียนรู้ การแลกเปลี่ยนความคิดเห็น ตลอดจนเป็นกลไกในการนำกระบวนการจัดการความรู้ มาสร้างนวัตกรรมในการจัดการเรียนการสอนได้อย่างต่อเนื่องและเป็นรูปธรรม โดยเน้นกระบวนการการเรียนรู้มากกว่าการสอนเฉพาะเนื้อหาในห้องเรียน ซึ่งจัดเป็นนวัตกรรมด้านการศึกษาอย่างหนึ่ง

**ประโยชน์ที่คาดว่าจะได้รับ**

 1. นักศึกษาเกิดความตระหนักในคุณค่าและคุณธรรม จริยธรรม เสียสละ และซื่อสัตย์

 สุจริต

2. นักศึกษาสามารถแสดงออกซึ่งภาวะผู้นำในการส่งเสริมให้มีการประพฤติปฏิบัติตาม

 หลักคุณธรรม จริยธรรม ในสภาพแวดล้อมของการทำงานในองค์การและสังคม

3. ผลงานของผู้สำเร็จการศึกษาในระดับปริญญาโท และเอก ได้รับการตีพิมพ์เผยแพร่

 ในที่ประชุมวิชาการระดับชาติ

 4. เกิดความคุ้นเคย และความสัมพันธ์ที่ดีระหว่างนักศึกษาระดับปริญญาตรี โท และเอก

5. เกิดการเรียนรู้แบบนวัตกรรม คือ การศึกษานอกห้องเรียน เรียนรู้จากประสบการณ์จริง

1. **วิธีการ/ขั้นตอน หรือกระบวนการที่ทำให้งานนั้นประสบความสำเร็จ**
2. เรียนเชิญบุคคลสำคัญมาให้ความรู้ และข้อเสนอแนะแก่นักศึกษาในเรื่องต่างๆ ที่นักศึกษาสนใจ และเห็นว่าเป็นประโยชน์แก่นักศึกษา เพื่อเป็นแนวทางในการดำเนินชีวิต
3. รับประทานอาหารร่วมกันระหว่างผู้บริหารวิทยาลัย และนักศึกษาทั้งในระดับปริญญาตรีปริญญาโท และปริญญาเอก ของทุกหลักสูตรภายใต้วิทยาลัย
4. เน้นกระบวนการเรียนรู้มากกว่าการสอนเฉพาะเนื้อหาในห้องเรียน
5. **เทคนิคหรือกลยุทธ์ที่ทำให้เกิดความสำเร็จ**

การสื่อสาร และทำความเข้าใจกับนักศึกษาอย่างชัดเจน พร้อมทั้งเชิญชวนให้นักศึกษาไปชวนเพื่อนในหลักสูตรของตนมาเข้าร่วมในโครงการนี้ เพื่อเป็นการเผยแพร่สิ่งดีๆ และแนวทางให้นักศึกษาไปใช้ในการดำเนินชีวิต

1. **ผู้ที่มีส่วนร่วมทำให้เกิดความสำเร็จ และบทบาทของบุคคลนั้น**
2. บุคลากร ตลอดจนอาจารย์ของวิทยาลัยทุกคนร่วมทำงานเป็นทีม
3. คณะผู้บริหารของวิทยาลัย
4. **อุปสรรคหรือปัญหาในการทำงาน และแนวทางในการแก้ปัญหา/อุปสรรคดังกล่าว**

 วิทยาลัยสามารถบริหารจัดการงานภายในได้อย่างบรรลุผล โดยยึดหลักการบริหารอย่างธรรมาธิปไตย

1. **ผลลัพธ์หรือความสำเร็จที่เกิดขึ้นคือ**

 วิทยาลัยสามารถสร้างผลงานได้เป็นที่ประจักษ์ทั้งภายใน และภายนอกมหาวิทยาลัย พร้อมทั้งมีการดำเนินงานที่เป็นประโยชน์ต่อสังคม สามารถตอบสนองนโยบายของมหาวิทยาลัย

1. **การเรียนรู้ของผู้เล่าเรื่องจากประสบการณ์ความสำเร็จดังกล่าว**

 เกิดการเรียนรู้จากประสบการณ์จริง พร้อมทั้งเพิ่มทักษะในการเป็นผู้นำธรรมาธิปไตยอย่างสมบูรณ์แบบ